През 7 век Ламия или по-скоро околностите ѝ са заети от склавините, което събитие е отразено в тогавашните хроники и през 869/870 г. Ламия е спомената с името "Ζητοῦνιον", което етимологически значи Зърновград - от зърно. По време на българо-византийските войни Ламия е с ключово значение за ликвидирането на византийската/гръцка власт над Елада, поради и което в близост и южно от града се разиграва известната битка при Сперхей. По тази причина император Василий II Българоубиец преминава през Ламия, отделяйки ѝ специално внимание и отношение в триумфалния си път към Атина - след покоряването на Първата българска държава през 1018 г.